Josu Landa

**Josu Landa Ijurko** (Altza, Gipuzkoa, 1960ko abenduaren 9a - ) euskal idazle eta kazetaria da. Nobela bat eta poesiako zenbait lan argitaratu ditu.

Susa aldizkari eta argitaletxeko sortzaileetako bat izan zen, eta editore lanak egin ditu. *1980an Argia* aldizkariaren berpiztean parte hartu zuen eta gero *Euskaldunon Egunkaria* euskarazko egunkariaren sortzaile eta bultzatzaile nagusietako bat izan zen.

Literatura lan batzuk idatzi ditu eta Itzulpen lan batzuk ere egin izan ditu.

## Biografia 
Euskal filologiako ikasketak egin zituen. 1980an *Susa* literatura aldizkariaren sortzaileetako bat izan zen, eta izen bereko argitaletxearen sortzaileetako bat ere, 1983an. *Argia* aldizkaria eta *Euskaldunon Egunkariaren* sorkuntzan ere parte hartu zuen. 1995etik hona multimedia teknologiei eta Interneti lotutako proiektuetan murgilduta ibili da, *armiarma.eus* webgunea kudeatzen, esate baterako.

## Argia aldizkaria berpiztea (1980) 
[thumb|300x300px|1980ko hamarkada hasieran ARGIAko kideak Egian: Ostaizka Irastorza, [Joxemi Zumalabe, Pello Zubiria, Jon Barandiaran, Joseba Alvarez, Iñaki Uria eta Josu Landa. (Arg: ARGIA artxiboa)]]
1980an Zeruko Argia aldizkaria krisi ekonomiko gorrian zegoenean, Kaputxinoen babesa desagertu zenean, Joxemi Zumalabe eta Jose Mari Ostolaza bakarrik geratu ziren. Baina gazte talde gogotsu baten laguntzarekin aldizkaria berpiztu zuten Argia izenarekin. **Josu Landa** zen gazte 'argiero' horietako bat Iñaki Uria, Pello Zubiria eta Jon Barandiaranekin batera. Juanjo de Marcos *Poco* eta Simeon Barrosori esker bideratu ahal izan zituzten arazo teknikoak, hasieran argitaratze-prozesuak 15 egun behar baitzituen aldizkaria amaitu eta etxeetara heldu bitartean. 1981ean hogeita lau zenbaki baino gehiago ezin ziren zuten atera, baina kide berriak biltzen hasi ziren: Pablo Sastre, Joseba Alvarez... Lehen hiru urteak oso biziak eta gogorrak izan ziren. Haietako inor ez zen aldizkarian egindako lanetik bizi. Zubiriak eta Uriak bezalaxe, euskarazko eskolak ematen eta itzulpenak egiten irabazten zituen sosak. Urte gutxitan, kiebran zegoen aldizkaria berrindartu zuten eta inguruan enpresak sortu zituzten: Apika informatikan eta Antza diseinu grafikoan.

## Euskal prentsaren aldeko kanpaina (1988) 
alt=|thumb|300x300px|Argia aldizkaria berpiztu zuen taldeko kide batzuk.
Argia aldizkaria sendotuta euskarazko egunkari bat sortzeko erronka planteatzen hasi ziren. Erdarazko prentsak erabateko nagusitasuna zuen orduan ere merkatuan. *Deia* eta *Egin* egunkarien euskararen erabilera %10-%20a zen hasieran eta ez zen aurreikusten %30a gainditzea, epe luzean ere ez. Euskaraz funtzionatuko zuten egiturak eta elkarlan sareak sortu behar zirela planteatzen zuten. Euskal prentsaren aldeko kanpaina abiatu zen orduan.

Argian teknologikoki oso aurreratuta zeudenez, 1988-89an egunkari bat egiteko behar zen guztia zutela eta egiteko erabakia hartu zuten. Proiektua ARGIAtik zetorren, baina aurrera ateratzeko bere bidea egin behar zuenez *Egunkaria Sortzen* talde eragilea sortu zen 1990ko urtarrilean eta diru-bilketa erraldoia martxan jarri zuten. Sarritan egon dira Miguel Hernandezen poesia emanaldiak. Egilearen ezaugarri nagusien artean hohako hauek azpimarra ditzakegu:

## Beste lan batzuk 
Josu Landa euskal literaturan erreferentea den armiarma.eus webgunean lanean ibili da sortu zenetik. Bestalde, parte hartu du, besteak beste, Becerro Galicanoaren edizio digitalean, euskarri informatikoaren garapen teknikoan lanean.

## Erreferentziak 
## Kanpo estekak 
* Josu Landa literaturaren zubitegian